Na podlagi 8. člena Odloka o priznanjih Občine Destrnik (Uradni vestnik občine Destrnik, št. 4/2010), Odloka o spremembah in dopolnitvah Odloka o priznanjih Občine Destrnik (Uradno glasilo Slovenskih občin, št. 9/2018) in Odloka o spremembi Odloka o priznanjih Občine Destrnik (Uradno glasilo Slovenskih občin, št. 8/2019) Komisija za odlikovanja in priznanja Občine Destrnik objavlja

**R A Z P I S**

**za zbiranje predlogov za priznanja**

**Občine Destrnik za leto 2024**

1. Priznanja Občine Destrnik so:

1. Naziv Častni občan Občine Destrnik.   
2. Plaketa Občine Destrnik.  
3. Priznanje Občine Destrnik:

* Zlato priznanje Občine Destrnik,
* Srebrno priznanje Občine Destrnik,
* Bronasto priznanje Občine Destrnik.

1. Pogoji za dodelitev priznanja

Naziv Častni občan prejme posameznik za izjemen prispevek na področju gospodarstva, znanosti, umetnosti, kulture, šolstva, športa, humanitarnih ali drugih dejavnosti, ki imajo trajen pomen za razvoj in ugled občine doma in v tujini. Častni občan prejme ob podelitvi naziva posebno listino o podelitvi naziva.

Plaketo Občine Destrnik lahko prejme posameznik, podjetje, zavod, organizacija, društvo in skupina, združenje in druga pravna oseba za izjemen prispevek na področju gospodarstva, šolstva, znanosti, umetnosti, kulture, športa, humanitarnih ali drugih dejavnosti, ki imajo trajen pomen za razvoj in ugled občine doma in v tujini.

Zlato priznanje Občine Destrnik podeli Občinski svet Občine Destrnik za izredno življenjsko delo ter dolgoletne vrhunske uspehe in dosežke na področju gospodarstva, kmetijstva, šolstva, znanosti, umetnosti, kulture, športa humanitarnih in drugih dejavnostih, ki so pomembni za razvoj in ugled Občine Destrnik ter praviloma pomenijo zaključek kariere pri posamezniku ali zrelo fazo razvoja izredno uspešne skupine.

Srebrno priznanje Občine Destrnik podeli Občinski svet Občine Destrnik za vrsto odmevnih dosežkov v daljšem časovnem obdobju na področju gospodarstva, kmetijstva, šolstva, znanosti, umetnosti, kulture, športa, humanitarnih in drugih dejavnostih, ki so pomembne za razvoj in ugled Občine Destrnik ter praviloma pomenijo izjemno uspešnost posameznika na polovici delovne kariere ali izjemno uspešnost skupine v fazi njene potrjene rasti.

Bronasto priznanje Občine Destrnik podeli Občinski svet Občine Destrnik za nadpovprečne začetne ali večkratne uspehe v kratkem časovnem obdobju in kot vzpodbudo za nadaljnje ustvarjalno delo na področju gospodarstva, kmetijstva, šolstva, znanosti, umetnosti, kulture, športa in humanitarnih in drugih dejavnostih.

1. Postopek podeljevanja

Predloge za podelitev priznanj lahko podajo posamezniki, družbe, zavodi, politične in druge organizacije, skupnosti, društva ter organi lokalnih skupnosti.

Predlog mora biti predložen v pisni obliki in mora vsebovati:

* splošne podatke o predlagatelju,
* predstavitvene podatke o kandidatu,
* vrsto priznanja, za katerega je kandidat predlagan,
* utemeljitev pobude s podrobnejšim opisom uspeha ali dosežkov, zaradi katerih je predlagana podelitev,
* datum predloga.

1. Zbiranje predlogov

Komisija za odlikovanja in priznanja bo predloge zbirala **do petka, 11. aprila 2025 do 12. ure (ne glede na način dostave).** Predlogi se oddajo osebno ali se pošljejo na naslov: Občina Destrnik, Janežovski Vrh 42, 2253 Destrnik s pripisom »Za odlikovanja in priznanja Občine Destrnik«. Predlogi se lahko pošljejo na elektronski naslov: [obcina.destrnik@destrnik.si](mailto:obcina.destrnik@destrnik.si) z vpisom v zadevo: »Za odlikovanja in priznanja Občine Destrnik«

1. Podelitev priznanj

Komisija bo zbrane predloge proučila, Občinski svet Občine Destrnik pa bo sprejel sklep o podelitvi priznanj, ki bodo podeljena na občinskem prazniku v letu 2023.

Datum: 11. 3. 2025

Št. zadeve: 032-/2025

Komisija za odlikovanja in priznanja

Občine Destrnik